《五月十三日种竹偶成二首》
宋代·郭印

开拓无多地，栽培只数竿。
云分千亩润，风送一窗寒。
坐上清阴罩，墙边野色团。
课奴勤灌溉，日日报平安。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。